Source: http://docplayer.fi/29091-Pro-et-contra-argumentaatio-rikostuomioiden-perusteluissa-korkeimmassa-oikeudessa-2000-luvulla.html
Timestamp: 2018-01-20 01:20:20+00:00
Document Index: 3000159

Matched Legal Cases: ['tuomioistuin ', 'tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

Pro et contra -argumentaatio rikostuomioiden perusteluissa Korkeimmassa oikeudessa 2000-luvulla - PDF
Pro et contra -argumentaatio rikostuomioiden perusteluissa Korkeimmassa oikeudessa 2000-luvulla
Download "Pro et contra -argumentaatio rikostuomioiden perusteluissa Korkeimmassa oikeudessa 2000-luvulla"
1 Olli Haapanen Pro et contra -argumentaatio rikostuomioiden perusteluissa Korkeimmassa oikeudessa 2000-luvulla 1. Johdanto 1.1. Yleisiä lähtökohtia tuomion perustelemisesta Tuomion perusteleminen on runsaasti kysymyksiä herättävä aihe niin käytännön tuomarien kuin oikeustieteen tutkijoidenkin keskuudessa. 1 Tuomion perustelut ovat erityisen tärkeät oikeudenkäyntiin osalliseksi joutuneen henkilön kannalta. Tuomion perustelut eivät saisi olla vaikeaselkoiset ja niiden tulisi tuntua kansalaisista oikeudenmukaisilta. Tuomion tulisi antaa vastaus asianosaisen kysymyksiin eli asianosaisen oikeudenkäynnissä esittämiin vaatimuksiin perusteineen. 2 Hyvien ja optimaalisten perustelujen kirjoittaminen onkin tuomioistuimille haastava tehtävä. 3 Oikeudenkäynnistä rikosasioissa annetun lain (ROL) 11 luvun 4 :n 1 momentin mukaan tuomio on perusteltava. Perusteluissa on säännöksen mukaan ilmoitettava, mihin seikkoihin ja oikeudelliseen päättelyyn ratkaisu perustuu. Perusteluissa on myös selostettava, millä perusteella riitainen seikka on tullut näytetyksi tai jäänyt näyttämättä. Sanottua säännöstä on pidettävä perustelemisen lähtökohtana ja se asettaa ainakin tuomion perustelemisen minimivaatimukset. Aina pelkkien perustelemisen minimivaa- 1 Viime vuosina tuomion perustelemisesta on Suomessa julkaistu Mika Huovilan väitöskirja Periaatteet ja perustelut. Tutkimus käräjäoikeuden tuomion faktaperusteluista prosessuaalisten periaatteiden valossa arvioituna sekä Jyrki Virolaisen ja Petri Martikaisen teos Pro & Contra. Tuomion perustelemisen keskeisiä kysymyksiä. Korkeimman oikeuden tuomioiden perustelut ovat erityisesti 1990 luvun alussa olleet Virolaisen ja Linnan kritiikin kohteina useissa artikkeleissa. 2 Huovila LM 2004 s , jonka mukaan tuomioistuimen on vastattava asianosaisten esittämiin vaatimuksiin, väitteisiin, argumentteihin ja lausumiin jopa silloin, kun vastaus on selvä tai ei kohdistu lopputuloksen määräämisen kannalta relevantteihin seikkoihin. Tämä edistää Huovilan mukaan ymmärrettävyyttä ja osallistumisoikeutta sekä liittyy myös oikeudenmukaisen oikeudenkäynnin perimmäisiin arvoihin ja prosessuaalisen rationaalisuuden arvoon: vastaaminen osoittaa, että asianosaiseen ja hänen asiaansa suhtaudutaan vakavasti. 3 Huovilan mukaan optimaaliset, laadultaan parhaat mahdolliset perustelut, saadaan vasta optimoimalla konkreettisessa tilanteessa aineellisen totuuden/varmuuden, oikeudenmukaisen oikeudenkäynnin ja kustannustehokkuuden oikeusperiaatteet ja peukalosäännöt oikeudellisten ja tosiasiallisten rajojen puitteissa. Huovila LM 2004 s
2 timusten täyttäminen ei kuitenkaan riitä. Joskus hyvät perustelut vaativat tuomioistuimelta suurempaa panostamista tuomion perustelemiseen. Velvollisuus panostaa tuomion perusteluihin tavallista enemmän on erityisen suuri korkeimmassa oikeudessa, johon valikoituu viimeisenä suomalaisena oikeusasteena keskimääräistä hankalampia rikosasioita. Korkeimman oikeuden on lisäksi otettava ratkaisunsa perusteluissa huomioon paitsi jutun asianosaisten tarpeet myös ratkaisujen prejudikaattiluonteen vuoksi myös oikeusyhteisön tarpeet laajemmaltikin. 4 Tuomion perustelemiselle voidaan asettaa tiettyjä yleisiä vaatimuksia. Aarnio on muotoillut oikeusharkinnan regulatiivisen periaatteen, jonka mukaan tuomarin tulee perustella kannanottonsa niin, että mahdollisimman moni rationaalisesti harkitseva oikeusyhteisön jäsen voisi kaikki asianhaarat huomioon ottaen hyväksyä kannanoton. 5 Huovilan mukaan hyvät perustelut ovat seikkaperäiset, rehelliset ja avoimet. 6 Virolaisen ja Pölösen mukaan perustelujen keskeinen tehtävä on tehdä ratkaisu ymmärrettäväksi. Jos perustelut ovat niukat, asianosaiset eivät ymmärrä, millä perusteella tuomioistuin on päätynyt ratkaisuunsa. Sellaiset perustelut eivät myöskään vakuuta hävinnyttä asianosaista ratkaisun oikeellisuudesta ja lainmukaisuudesta. 7 Oikeuskirjallisuudessa on esitetty, että riitaisissa ja oikeudellisesti kiperissä tapauksissa tuomioistuin ei saisi rajoittua tuomaan perusteluissaan esiin yksinomaan lopputuloksen puolesta puhuvia perusteita ja näkökohtia, vaan perustelujen avoimuus ja ymmärrettävyys edellyttävät, että perusteluissa otetaan kantaa myös jutun hävinneen osapuolen esiintuomiin tai muutoin valittua lopputulosta vastaan puhuviin argumentteihin ja kerrotaan, miksi lopputulosta puoltavat argumentit ovat kuitenkin olleet punninnassa painavampia. 8 Korkeimpaan oikeuteen tulevat asiat ovat yleensä laadultaan sellaisia, että niiden ratkaiseminen edellyttää käytännössä asianosaisten vaatimusten puolesta ja vastaan puhuvien argumenttien punnintaa. Kokonaan toinen asia on, missä määrin korkein oikeus tuo esille tämän punninnan tuomionsa kirjoitetuissa perusteluissa. Puolesta ja vastaan puhuvien seikkojen esiintuominen tuomion perusteluissa (pro et contra -argumentaatio) ei ole itsestään selvästi kuulunut korkeimman oikeuden perustelutraditioon. 4 Huovilan mukaan korkeimman oikeuden ennakkoratkaisujen perusteluille on lailla (OK 30:3) asetettu yhteiskunnallisia, yksittäisen oikeudenkäynnin ulkoisia tavoitteita. Korkeimman oikeuden ennakkoratkaisukäytännön tarkoitus on oikeudenkäyttöä ohjaavien ja sen yhtenäisyyttä edistävien prejudikaattien antaminen. Mainittu lakiin perustuva tarkoitus vaikuttaa myös perusteluihin, jotka ovat nimenomaan väline, jolla oikeuskäytäntöä voidaan ohjata. Huovilan mukaan on sen vuoksi selvää, että ohjausperiaatteen tulee keskeisesti vaikuttaa korkeimman oikeuden ennakkoratkaisujen perustelujen muotoiluun. Huovila LM 2004 s Virolaisen, Martikaisen ja Linnan mukaan pro et contra argumentaatio korkeimmassa oikeudessa olisi erityisen tärkeää juuri sen vuoksi, että se selventäisi ennakkopäätöksen sisältämän laintulkintaohjeen sisältöä ja mahdollistaisi ennakkopäätösten ohjausvaikutuksen syntymisen. Virolainen Martikainen s. 122, Virolainen DL 1990 s. 582 ja Linna LM 1993 s Aarnio a 611, Aarnio b s ja Minun metodini (toim. Häyhä, Juha) 1997 s Huovila s ja Virolainen Pölönen s Virolainen Pölönen s
3 1.2. Artikkelin tavoite ja tutkimuskohteen rajaus Etenkin 1990-luvun alussa oikeuskirjallisuudessa on erityisesti Korkeimmalta oikeudelta edellytetty avointa suhtautumista ratkaisun puolesta ja vastaan puhuvien argumenttien esittämiseen ratkaisujensa perusteluissa. 9 Yli vuosikymmen korkeimman oikeuden perusteluihin kohdistuneen kritiikin jälkeen on aihetta tarkastella, onko Korkein oikeus vastannut sille osoitettuun kritiikkiin. Tämän artikkelin konkreettisena tavoitteena on selvittää pro et contra -argumentaation käyttämistä Korkeimman oikeuden rikosasioita koskevassa ratkaisukäytännössä 2000-luvulla. Tässä tarkoituksessa on empiirisesti tutkittu kaikki Korkeimman oikeuden vuosina rikosasioissa antamat ratkaisut, jotka on julkaistu Finlex-tietokannassa. Tutkimusta varten on tutkittu korkeimman oikeuden vuosina antamia rikostuomioita seuraavasti: vuoden 2000 osalta 27 tuomiota, vuoden 2001 osalta 27 tuomiota, vuoden 2002 osalta 28 tuomiota, vuoden 2003 osalta 22 tuomiota ja vuoden 2004 osalta 37 tuomiota. Yhteensä tutkimusaineisto käsittää 140 rikostuomiota. Artikkelin empiirinen osa on jaettu erikseen oikeuskysymyksiin, näyttökysymyksiin ja seuraamusharkintaan. Artikkelin käytettävissä olevan tilan vuoksi rikokseen perustuvaan vahingonkorvausvelvollisuuteen, menettämisseuraamuksiin ja oikeudenkäyntimenettelyyn liittyvät kysymykset on rajattu artikkelin tutkimuskohteen ulkopuolelle. Tutkimuksen 4 luvussa referoidut Korkeimman oikeuden ratkaisut on valittu sillä perusteella, että ne edustavat parhaiten ja tyypillisimmin pro et contra -tyyppistä argumentaatiota. Muut Korkeimman oikeuden pro et contra -argumentaatiota sisältävät ratkaisut on sijoitettu ainoastaan alaviitteisiin. Näissäkin ratkaisuissa pro et contra -argumentaatio on ollut samankaltaista kuin luvussa 4 tarkemmin referoiduissa ratkaisuissa. Tutkimuskohde on rajattu vuosiin sen vuoksi, että tällä aikavälillä voidaan jo tehdä päätelmiä siitä, miten pro et contra -argumentaation käyttäminen tuomion perusteluissa on kehittynyt korkeimmassa oikeudessa toisaalta verrattuna luvun alkuun ja toisaalta 2000-luvun edetessä. Artikkelin tavoitteena on lisäksi selvittää, onko pro et contra -argumentaatio erityisesti painottunut tiettyihin tuomion osiin. 2. Tuomion perusteleminen ja pro et contra -argumentaatio 2.1. Miksi pro et contra -argumentaatiota tarvitaan? Tuomioistuin joutuu rikosoikeudenkäynnissä yleensä ottamaan kantaa useisiin toisiinsa nähden vastakkaisiin vaatimuksiin ja argumentteihin. Syytetty esittää tavallisesti syytteen teonkuvausta vastaan oman vaihtoehtoisen käsityksensä tapahtumien kulusta. Lisäksi syyttäjän ja syytetyn käsitykset syytteessä kuvatun menettelyn rikosoikeudelli- 9 Virolainen Martikainen s sekä Linna 1990 s ja Linna LM 1993 s sekä yksityiskohtaisemmin tämän artikkelin luku
4 sesta luonnehdinnasta ja tuomittavasta rangaistuksesta ovat usein eriävät. Kaikkien oikeudenkäynnissä esitettyjen näkökantojen jälkeen tuomioistuimen pitäisi pystyä vakuuttamaan kaikki jutun asianosaiset ratkaisun oikeudellisuudesta. Tämän vakuuttamisen tuomioistuin joutuu tekemään tuomion perustelujen kautta. Suomalaisessa oikeuskirjallisuudessa voimakkaimman puheenvuoron pro et contra -metodin/argumentaation puolesta ovat käyttäneet Virolainen ja Martikainen. He korostavat pro et contra -metodin tärkeyttä ja tarpeellisuutta kolmesta eri syystä: 10 Ensinnäkin pro et contra -metodin soveltamisen avulla voidaan toteuttaa useimmat perustelemiselle asetettavat funktiot. 11 Toiseksi pro et contra -argumentaatio täyttää perustelujen optimaaliset ja rationaaliset laatuvaatimukset. 12 Kolmanneksi liian usein Suomessa tapahtuu, että tuomioistuin sivuuttaa perusteluissaan joko kokonaan tai osaksi jutun hävinneen osapuolen esiintuomat ja vastakkaista ratkaisuvaihtoehtoa puoltavat seikat ja todisteet Pro et contra -argumentaatio dialogina Rikosoikeudenkäynti voidaan hahmottaa enemmän tai vähemmän diskursiiviseksi keskusteluksi, dialogiksi, jossa asianosaiset pyrkivät argumenteillaan ja todisteillaan saamaan tuomioistuimen vakuuttuneeksi vaatimustensa oikeellisuudesta. Asianosainen pyrkii prosessissa tuomaan esiin ne argumentit, jotka tukevat hänen omaa kantaansa. Asian selvittämisen kannalta avainasemassa on juuri mainitunlainen vuoropuhelu, jonka avulla saadaan esille sekä pro- että contra -argumentit. 14 Aarnion mukaan dialoginen harkintaprosessi on keskustelua perustelujen ja vastaperustelujen välillä. Ainoastaan 10 ks. Virolainen Martikainen, s Tuomion perustelemisen funktioilla tarkoitetaan niitä syitä, joiden vuoksi ratkaisun perusteluja on pidettävä hyödyllisinä. Perustelujen funktiot voidaan eritellymmin jakaa justifikaatiofunktioon, kommunikaatiofunktioon, kontrollifunktioon, legitimiteettifunktioon ja prejudikaattifunktioon. Virolainen Martikainen s ja Bergholz s ja Tuomion perustelujen optimaalisilla laatuvaatimuksilla tarkoitetaan perustelujen laatua, jolloin kysymys on tavasta perustella tuomio parhaalla mahdollisella tavalla. Virolainen Martikainen s Tuomion perustelujen rationaalisilla laatuvaatimuksilla tarkoitetaan oikeudenkäynnin käytännöllistä järkevyyttä. Rationaalisuusvaatimus kohdistuu yhtä hyvin asian käsittelyvaiheeseen kuin päätösharkintaankin. Käsittelyn ja harkintaprosessin rationaalisuudella on katsottu turvattavan ennen kaikkea lainkäytön ennustettavuutta ja oikeusturvaodotusten täyttymistä. Virolainen Martikainen s sekä Aarnio b 1989 s Virolainen ja Martikainen katsovat tosin, että pro et contra -metodin mukaan laadittuja perusteluja ei tarvittaisi selvissä ja riidattomissa tapauksissa, joissa laajemman oikeusyhteisön tai yleisön intressi ei muuta vaadi. Virolainen Martikainen s Huovila on katsonut, että pro et contra -metodi ei edellytä vastaperustelujen itseisarvoista esiintuomista kaikissa tilanteissa. Contra-perustelut on esitettävä vain silloin, kun niillä on riittävästi relevanssia. ks. Huovila LM 2004 s Toisaalta Linna on huomauttanut, että sellaisille asianosaisille, joilla ei ole juridista koulutusta, saattaisi juristille itsestään selvän lopputuloksen perusteleminen vaikkapa lain sanamuodon selväkielisellä toistamisella olla merkityksellistä Linna 1990 s Virolainen Martikainen s
5 tällainen dialogi mahdollistaa asian kaikinpuolisen harkinnan ja vain se voi tehdä jutun asianosaisen vakuuttuneeksi siitä, että hänen asiansa on tutkittu perusteellisesti. Mitä parempi dialogi on, sitä helpompaa kansalaisen on ymmärtää ratkaisu siinäkin tapauksessa, että se on hänen omien välittömien intressiensä vastainen. 15 Pro et contra -metodin mukainen tuomion perustelutapa toteutetaan käytännössä Peczenikin kehittelemien dialogimetodin tai oikeustieteellisen perustelumetodin avulla. 16 Bielefelder Kreis -ryhmän vertailevassa tutkimuksessa on yksi tuomion perustelutyyppejä kuvaava päätyyppi nimetty analyysissa konfliktimalliksi. 17 Siinä kumuloituvat argumentit ovat keskenään erisuuntaisia eli yhtäältä edellä mainittuja pro-argumentteja ja toisaalta contra-argumentteja. Argumenttien yhteensovittamiseksi tuomioistuin joutuu suorittamaan punnintaa (weighing and balancing), jonka tuloksena ratkeaa, mikä tai mitkä argumentit painavat vaa assa toisia enemmän ja otetaan ratkaisun perusteiksi. Konfliktimallissa on siten selvästi kysymys pro et contra -argumentointiin perustuvasta dialogisesta tai oikeustieteellisestä perustelumetodista Pro et contra -argumentaation toteuttaminen käytännössä Pro et contra -argumentaatiolla tarkoitetaan käytännön tuomitsemistoiminnassa sitä, että perusteluissa esitetään perusteita sekä valitun ratkaisuvaihtoehdon puolesta että myös valittua ratkaisuvaihtoehtoa vastaan. Tällöin puhutaan pro-argumenteista ja contra eli vasta-argumenteista ( vastasyistä ). Pro-argumenteilla perustellaan johtopäätöksestä ilmenevää tulkintavaihtoehtoa T1 ja contra-argumenteilla puolestaan sen vastakohtaa T2. 19 Pro-argumentit ovat perusteluja, jotka suoraan vahvistavat valittua vaihtoehtoa T1. Pro-argumentteja ovat myös ne argumentit, joilla pyritään sulkemaan pois vaihtoehto T2, jolloin pro -argumentit ovat contra-argumenttien (eli suoraan vaihtoehto T2:n puolesta puhuvien argumenttien) torjuntoja, ja ne välillisesti tukevat valittua lopputulosta T1. Contra-argumentit tarkoittavat sellaisia argumentteja, jotka jäävät rasit- 15 Aarnio 1987 s Dialogimetodin mukaan koko harkintaprosessi on dialogia eli keskustelua, so. faktojen, normien ja usein myös arvoarvostelmien ja vastaperusteluiden tai syiden välillä. Toisin sanoen tuomioistuin ilmoittaa perusteluissa sekä lopputulosta tukevat että sitä vastaan puhuvat seikat perustellen myös sitä, miksi ensin mainitut ovat kyseisessä konkreettisessa tapauksessa jälkimmäisiä painavampia. Virolainen Martikainen s Oikeustieteelliselle perustelumetodille on tyypillistä selkeä kysymyksenasettelu, jonka mukaan laadittu pro et contra -argumentointiin nojautuva perustelu on verrattavissa tiivistetyssä muodossa esitettyyn tiettyä oikeusongelmaa käsittelevään oikeustieteelliseen tutkielmaan ks. Virolainen Martikainen s. 141 ja Peczenik s Tunnetuista oikeusteoreetikoista koostunut kansainvälinen tutkijaryhmä ( Bielefelder Kreis ) suoritti 1980-luvulla laajan oikeusvertailevan tutkimuksen, jonka kohteena oli yhdeksän maan korkeimpien oikeuksien ratkaisutoiminta ja erityisesti ennakkopäätösten perusteleminen oikeuskysymysten osalta. Vuonna 1992 julkaistu tutkimus tunnetaan nimellä Interpreting Statutes. ks. Bielefelder Kreis -ryhmän tutkimustuloksista tarkemmin MacCormick, D. Neil Summers, Robert, Interpreting Statutes. A comparative study. Worcester Aarnio 1993 s. 263 ja Virolainen Martikainen s Virolainen Martikainen s
6 tamaan argumentaation lopputulosta. Ne ovat eräänlaisia päätöksentekijän kantaan kohdistuvia epävarmuustekijöitä, jotka on joko torjuttu tai joita ei ole kyetty torjumaan. Ne saattavat heikentää esitettyä argumentaatiota niin, että ne ovat vastasyitä omaksutulle ratkaisulle T Korkein oikeus ja pro et contra -argumentaatio 3.1. Korkeimman oikeuden perusteluja kohtaan oikeuskirjallisuudessa esitetty kritiikki Korkeimman oikeuden tuomioiden perustelutapa on ollut erityisesti Virolaisen ja Martikaisen sekä Linnan oikeuskirjallisuudessa esittämän kritiikin kohteena. Pääosa kritiikistä on esitetty 1990-luvun alussa, mutta Virolaisen ja Martikaisen tuorein kritiikki on vuodelta Virolaisen mukaan oikeuskirjallisuudessa tuomareita on opetettu aina 1980-luvulle asti siten, että niin sanottuja vastasyitä ei yleensä tule perusteluissa ilmoittaa. 22 Tämä koskee myös ylimmän oikeusasteen ennakkopäätöksiä: niidenkin perusteluihin kuuluvat ainoastaan ratio decidendi eli lopputulosta perustelevat lauseet, joihin sisältyy ennakkopäätöksen oikeudellisesti velvoittava osa tai oikeusohje. Sen sijaan ratio dubitandi -tyyppisiin argumentteihin, jotka viittaisivat lopputulokseen nähden vastakkaiseen suuntaan, tuomareita on kehotettu suhtautumaan pidättyvästi tai suorastaan torjuvasti. Suomessa Korkeimman oikeuden prejudikaateiksi tarkoitettujen ratkaisujen perusteluista saa Virolaisen ja Martikaisen mukaan ennen 1990-lukua turhaan etsiä vastasyitä. 23 Virolainen ja Martikainen tosin toteavat, että yksittäisiä puolesta ja vastaan -argumentointeja alkoi jo löytyä ja lukujen vaihteessa ja että vuoteen 2003 mennessä tämä käytäntö oli entisestään yleistynyt. 24 Linnan mukaan useissa maissa, joissa perustelukäytäntö on ollut aikoinaan niukka, korkeimpien oikeuksien perustelut muistuttavat oikeustieteellistä argumentaatiota. Tällöin kaikki asiaan vaikuttavat argumentit oikeuslähteineen tuodaan julki. 25 Suo- 20 Linna 1993 s. 138 ja Linna 1990 s Erityisesti Linna 1993 s. 138 ja ja Linna 1990 s. 132 ja sekä Virolainen Martikainen s , Virolainen 1990 s ja Virolainen 1993 s Tältä osin Virolainen on viitannut suomalaisiin aikansa prosessioikeuden teoksiin Granfelt, O. Hj. Castren, U. J.: Yleisen alioikeuden, maanjako-oikeuden ja välimiestuomioistuimen ratkaisuja, pöytäkirjoja ja prosessitoimia. Helsinki 1944, Wrede, R.A., Finlands gällande civilprocessrätt: Helsingfors 1923, Tirkkonen, Suomen rikosprosessioikeus II: Porvoo Helsinki 1972, Ellilä, Tauno, Oikeudenkäynti ja täytäntöönpano: Porvoo Virolainen Martikainen s Virolainen Martikainen s Linna 1993 s. 151 ja sekä myös Bergholz s. 24, jonka mukaan Ruotsissa muutoksenhakuuudistuksen (1971) myötä HD:n perustelutapa on muuttunut tuntuvasti avoimemmaksi ja yksityiskohtaisemmaksi (lain esityöt, aikaisemman praksiksen analysointi, doktriini, lainananalogia, teleologiset pohdinnat, yhteiskunnalliset kannanotot). 184
7 messa asia näyttää Linnan mukaan olevan toisin: ero perustelujen kielen ja oikeustieteellisen argumentaation välillä on huomattava. Suomessa Korkeimmassa oikeudessa ei ole haluttu Linnan mukaan vuoteen 1993 mennessä argumentoida avoimesti, mikä ilmeisesti johtuu suomalaisesta perustelutraditiosta. Linnan mukaan Korkeimman oikeuden ratkaisujen perusteluissa tulisikin olla enemmän pro - ja contra -pohdiskelua. Olisi muun muassa tuotava esiin ne syyt, joiden vuoksi alempien oikeusasteiden tai vähemmistöön jääneiden jäsenten esittämää vaihtoehtoa ei ole hyväksytty. Muutoin muuta vaihtoehtoa puoltavat argumentit jäävät epävarmuustekijöinä rasittamaan oikeudellista päättelyä potentiaalisina contra-argumentteina Eräitä korkeimman oikeuden taholta esitettyjä vastauksia esitettyyn kritiikkiin Korkeimman oikeuden silloinen presidentti Olavi Heinonen suhtautui vuonna 1991 pidättyvästi eri ratkaisuvaihtoehtoja esittävään pro et contra -argumentaatioon, sillä siinä oli vaarana, että Korkein oikeus tarkastelisi ratkaistavaa asiaa ikään kuin lainsäätäjän näkökulmasta. 27 Oikeusneuvos Mikko Tulokas on ilmoittanut periaatteessa kannattavansa sitä, että Korkein oikeus voi perusteluissaan ottaa kantaa myös vastakkaista lopputulosta puoltaviin seikkoihin. Hän kuitenkin katsoo, että perustelujen punaisen langan säilyttäminen eli oikeudellisen analyysin ja argumentoinnin selkeys puhuu sen puolesta, että perusteluissa keskitytään tuomiolauselmasta ilmenevää lopputulosta puoltavien perusteiden analysointiin. 28 Oikeusneuvos Lauri Lehtimajan mukaan vuoden 2004 tilanteessa Korkeimman oikeuden perusteluista voidaan yleispiirteisesti todeta, että ratkaisujen perustelut ovat volyymiltaan laajenemaan päin. Lehtimajan mukaan kulloisenkin tuomarikokoonpanon sisäinen dynamiikka vaikuttaa ratkaisun perusteluihin. Äänestystilanne pakottaa enemmistön tukevoittamaan perustelujaan. Usein äänestysratkaisussa jäsenen eriävä mielipide korvaa contra-argumentaation. Käytännössä äänestysratkaisun enemmistön ja vähemmistön mielipiteet toteuttavat pro et contra -argumentaatiota. 29 Korkeimmassa oikeudessa pitkään esittelijänä toiminut Jukka 26 Ks. Linna 1993 s. 151 ja , jossa Linna on tosin todennut, että Korkeimman oikeuden perustelutavassa on tapahtunut huomattavaa kohennusta, mutta yhä edelleen on helposti löydettävissä kosolti ratkaisuja, joissa ei esitetä ainuttakaan pro- tai contra-argumenttia vaan päätös perustuu pelkkään auktoritatiiviseen lausumaan. 27 Heinonen LM 1991 s Tulokkaan alustus korkeimman oikeuden asianajajapäivänä aiheesta korkeimman oikeuden tuomion prejudikaattimerkitys ja tuomioiden perustelut s Oikeusneuvos Lauri Lehtimajan alustus Helsingin hovioikeuspiirin laatuhankkeen opintojaksolla Rikostuomion perusteleminen Myös Linna 1990 s. 132 ja on huomauttanut, että Korkeimman oikeuden äänestyspäätös osoittaa riidattomasti sen, että jutun oikeudellisessa arvioinnissa on ollut epäselvyyttä. Jos eriävässä lausunnossa sinänsä hyväksytään päätöksen lopputulos, mutta esitetään sen tueksi muita perusteluja kuin enemmistö taikka täydennetään enemmistön perusteluja lisäperusteluilla, on kysymys pro -argumenttien painoarvoa ja valintaa koskevasta erimielisyydestä. Jos sen sijaan eriävässä lausunnossa päädytään eri lopputulokseen kuin enemmistön päätökses- 185
8 Kemppinen on vuonna 1992 kulttuurihistoriallisessa väitöskirjassaan todennut, että puolesta ja vastaan argumentointi ei ole suomalaisen tuomioistuimen tapa. Vain harvoissa rikosasioissa voidaan luetella todistusaiheita, jotka puhuvat lopputulosta vastaan. Kuitenkin Korkeimman oikeuden esittelijän muistioissa ja jäsenten lapuissa, jotka ovat salaisia, pohditaan eri vaihtoehtoja. Oikeuskysymyksen leimaaminen epäselväksi olisi ollut vuonna 1992 sensaatiomaista Pro et contra -argumentaatio korkeimman oikeuden rikostuomioissa 2000-luvulla 4.1. Oikeuskysymykset Oikeudellisessa epäselvyydessä voi olla kysymys joko ensinnäkin lainsoveltamisongelmasta eli siitä, minkä oikeusnormin alaisuuteen asia kuuluu. Kysymys voi olla lisäksi tulkintaongelmasta eli siitä, mikä normin tarjoamista tulkintavaihtoehdoista olisi valittava. Kysymys voi edelleen olla normiristiriidasta eli siitä, kumpi kahdesta normista olisi asetettava etusijalle. Kysymys voi vielä olla aukkotilanteesta, jossa sovellettavaa normia ei ole ja tuomari joutuu harkitsemaan esimerkiksi analogia-argumenttien sallittavuutta. 31 Seuraavassa referoidaan yksityiskohtaisemmin neljä Korkeimman oikeuden ratkaisua, joiden perustelut oikeuskysymysten osalta sisältävät pro et contra -argumentaatiota. Huomattavaa on, että tutkitulla aikavälillä Korkeimmassa oikeudessa ratkaistuissa asioissa ei ole rikosasioissa rikosoikeudellisen laillisuusperiaatteen vuoksi luonnollisestikaan esiintynyt pro et contra -argumentaatiota, joka olisi liittynyt aukkotilanteisiin tai kysymykseen analogia-argumenttien sallittavuudesta. Korkeimmassa oikeudessa tutkitulla aikavälillä ratkaistuissa asioissa ei ole myöskään esiintynyt pro et contra - argumentaatiota normiristiriitatilanteissa. Näyttääkin siltä, että Korkein oikeus on yleisimmin käyttänyt oikeuskysymysten osalta pro et contra -argumentaatiota tyypillisissä laintulkintatilanteissa eli silloin, kun on ollut kysymys normin tarjoamien erilaisten tulkintavaihtoehtojen valinnasta. Ratkaisussa KKO 2004:112 A oli maksuohjelman aikana laiminlyönyt ilmoittaa tulojensa olennaisen nousun johdosta kertyneistä varoista ja saamistaan osingoista. A:n katsottiin rikoslain 39 luvun 2 :n 1 momentin 1 kohdassa tarkoitetulla tavalla velkajärjestelymenettelyssä salanneen omaisuuttaan. sä, on kysymyksessä enemmistön kantaan nähden vaihtoehtoinen ratkaisu. Sitä tukevat argumentit ovat samalla contra -argumentteja enemmistön kantaa kohtaan. Linnan mukaan Korkeimman oikeuden äänestyspäätöksistä voidaan havaita, että niissä enemmistön argumentaation piiriin ei yleensä kuulu vähemmistön esittämän vaihtoehdon poissulkeminen ellei se itsestään tapahdu suoraan lopputulosta tukevien pro -argumenttien avulla. 30 Ks. Kemppinen s ja Ks. Linna 1990 s
9 KKO totesi ensinnäkin, ettei rikoslain 39 luvun 2 :n 1 momentin 1 kohdasta ja hallituksen esityksestä suoraan ilmene, tarkoitetaanko velkajärjestelymenettelyllä vain maksuohjelman vahvistamista edeltävää aikaa eli velkajärjestelyasian oikeudenkäyntivaihetta, niin kuin alemmat oikeudet ovat katsoneet, vai myös maksuohjelman kestoa. KKO:n mukaan rikoslain 39 luvun 2 :n 1 momentin sanamuodosta ei voida toisaalta kuitenkaan päätellä, että säännöksessä tarkoitettaisiin vain ensiksi mainittua aikaa. Selvää myös on, että lainkohdassa tarkoitetuissa täytäntöönpanomenettelyissä rikoksen tunnusmerkistö voi täyttyä erilaisten edellytysten vallitessa, joten täytäntöönpanomenettelyjä on tässä suhteessa tarkasteltava erikseen. KKO totesi, että sen puolesta, että omaisuuden salaaminen on rangaistavaa myös maksuohjelman keston aikana, puhuu ensinnäkin velallisen petosta koskevan rangaistussäännöksen tarkoitus turvata osaltaan sitä, että velallisen kaikki varat käytetään täytäntöönpanomenettelyssä velkojien tyydyttämiseksi. KKO:n mukaan velalliselle on puolestaan säädetty laissa velvollisuus maksuohjelman aikanakin myötävaikuttaa velkajärjestelyn toteutumiseen asianmukaisella tavalla. Velallinen on ollut yksityishenkilön velkajärjestelystä annetun lain 7 :n 3 momentin (57/1993) mukaan velvollinen maksuohjelman aikana ilmoittamaan velkojille tai heidän edustajilleen, mikäli hänen maksukyvyssään tai muissa velkajärjestelyn kannalta merkityksellisissä olosuhteissa on tapahtunut olennainen paraneminen. Edelleen yksityishenkilön velkajärjestelystä annetun lain 61 :n 1 momentin mukaan hakemus maksuohjelman raukeamisesta silloin, kun hakemuksen perusteena on rikoslain 39 luvun 2 :ssä tarkoitettu velallisen menettely, voidaan tehdä ennen kuin syyteoikeus rikoksesta on vanhentunut. Mikäli tässä yhteydessä ei tarkoitettaisi velallisen menettelyä myös maksuohjelman aikana, ei mainitulla raukeamissäännöksellä, verrattuna sen muuhun sisältöön, olisi useinkaan käytännössä merkitystä. Lainkohta viittaa pikemminkin siihen, että sitä säädettäessä on tarkoitettu nimenomaan maksuohjelman aikaa omaisuuden salaamisen ja siten velallisen petoksen tekohetkenä. Velallisen rikosoikeudelliseen vastuuseen nähden eri asiana on pidettävä sitä alempien oikeuksien mainitsemaa perustetta, jonka mukaan yksityishenkilön velkajärjestelystä annetussa laissa on velkojia turvaavia säännöksiä maksuohjelman aikana tapahtuneen velallisen ilmoitusvelvollisuuden laiminlyönnin varalta. Se, että velallinen voi joutua menettelynsä johdosta mainitun lain mukaisten seurausten alaiseksi, ei sulje pois mahdollisuutta soveltaa rangaistussäännöstä. Velallisen petoksen tunnusmerkistön täyttymättä jäämistä ei siten voida perustaa tähän seikkaan. Kysymys on ollut epäselvästä laintulkintatilanteesta, jossa KKO on ottanut esiin useita pro-argumentteja. Ratkaisussa on huomioarvoista se, että KKO viittasi contra - argumenttina alempien oikeuksien käyttämiin perusteluihin, joita KKO ei kuitenkaan pitänyt riittävän vakuuttavina. KKO on tavallaan käynyt dialogia alempien oikeuksien perustelujen kanssa, mitä voidaan pitää onnistuneena ratkaisuna. Ratkaisussa KKO 2004:57 A oli rahaa anastaakseen mennyt B:n kuljettamaan taksiautoon ja autossa ampunut hallussaan olleella pistoolilla B:tä kohti siten, että kolme laukausta oli osunut B:n päähän viimeisen laukauksen ollessa välittömästi tappava. A:n katsottiin tahallaan tappaneen B:n. Kysymys oli siitä, oliko tappo tehty rikoslain 21 luvun 2 :ssä edellytetyllä tavalla vakaasti harkiten ja A siten syyllistynyt murhaan. 187
10 Arvioidessaan sitä, oliko tappo tehty vakaasti harkiten, KKO katsoi, että toisen tappaminen omaisuuden anastamiseksi osoittaa usein sellaista suunnitelmallisuutta ja harkintaa, jolla on merkitystä myös arvioitaessa tekoa henkirikoksena. Tappo voidaankin katsoa pääsääntöisesti tehdyksi vakaasti harkiten silloin, kun uhrin tappaminen kuuluu osana suunnitelmaan omaisuuden anastamisesta. Tässä tapauksessa teko on kuitenkin ollut toisenlainen. Tappamiseen ei ole liittynyt erityistä suunnitelmallisuutta. Tietynlaista vakaata harkintaa voidaan tosin katsoa osoittavan sen, että A on edellä kerrotuin tavoin ryhtynyt toteuttamaan anastamissuunnitelmaansa varustautuneena ladatulla ja varmistamattomalla aseella. Vaikka myös voidaan katsoa, ettei B:n vastustelu ole voinut tulla A:lle yllätyksenä, voidaan kuitenkin näyttöä kokonaisuutena arvioiden päätyä siihen, ettei kysymys alun perin ole ollut B:n tarkoituksellisesta ja häikäilemättömästä tappamisesta, vaan pikemminkin siitä, että tilanne oli A:n käsityksen mukaan ajautunut sellaiseen tilaan, jossa hänen ainoa keinonsa oli ampua B. Anastuksen loppuun saattaminen ja autoon unohtuneen lompakon noutaminen eivät sellaisenaan osoita laissa tarkoitettua vakaata harkintaa. Arvioidessaan mainittujen näkökohtien perusteella kokonaisuudessaan tekoa edeltäneitä ja itse ampumiseen liittyneitä seikkoja KKO päätyi siihen, ettei tappo ole tehty rikoslain 21 luvun 2 :ssä tarkoitetulla tavalla vakaasti harkiten. Ratkaisussa KKO 2001:130 sairaanhoitaja oli anastanut hänen hoidettavanaan olleen iäkkään potilaan käsilaukusta rahaa. Teossa oli käytetty hyväksi rikoksen uhrin avutonta tilaa törkeän varkauden tunnusmerkistössä tarkoitetulla tavalla. Kun rikosta ei kokonaisuutena arvostellen kuitenkaan ollut eräät lieventävät seikat huomioon ottaen pidettävä törkeänä, syytetty tuomittiin varkaudesta ehdolliseen vankeusrangaistukseen. KKO totesi ensinnäkin, että törkeän varkauden tunnusmerkistöön kuuluu, että varkaus myös kokonaisuutena arvostellen on törkeä. Kokonaisarvosteluun tässä tapauksessa vaikuttaa potilaan oikeus luottaa siihen, ettei hänen omaisuutensa sairaalassa joudu henkilökunnan taholta rikoksen kohteeksi. Raskauttavaksi seikaksi on siksi luettava se, että rikokseen syyllistyi sairaalan hoitohenkilökuntaan kuuluva henkilö tehtäviänsä suorittaessaan ja että anastus tapahtui edellä kerrotulla tavalla potilaan avutonta tilaa hyväksi käyttäen. Toisaalta anastettu rahamäärä on ollut suhteellisen vähäinen. Rikos on tapahtunut myös ilmeisesti hetken mielijohteesta, kun potilas on tuonut varsin suuren rahamäärän sisältävän käsilaukkunsa sairashuoneeseen. Tämän vuoksi rikos ei ollut kokonaisuutena arvostellen törkeä. Molemmille edellä mainituista tapauksista on leimallista se, että niissä on ollut kysymys rajanvedosta rikoksen perusmuotoisen tai törkeän tekomuodon välillä. KKO on toteuttanut rikoksen rubrisoinnin selkeästi pro et contra -argumentaatiolla tuomalla esiin syytteen puolesta ja sitä vastaan puhuvia seikkoja Oikeuskysymykseen liittyvää pro et contra -argumentaatiota on käytetty myös ratkaisussa KKO 2004:74, jossa oli kysymys petoksen yrityksestä, ratkaisussa KKO 2002:98, jossa oli kysymys kiristyksen yrityksestä, ratkaisussa KKO 2002:97, jossa oli kysymys siitä, oliko lääkäri syyllistynyt menettelyllään huumausainerikokseen sekä ratkaisussa KKO 2001:117, jossa oli kysymys siitä voitiinko B:n katsoa tienneen tai pitäneen varsin todennäköisenä, että A oli salakuljettamassa huumausaineita ja voitiinko teko siten lukea B:n syyksi tahallisen avunantona huumausainerikokseen. 188
VELISURMASTA SUVUN MUISTOKSI
ELORE (ISSN 1456-3010), vol. 12 1/2005. Julkaisija: Suomen Kansantietouden Tutkijain Seura ry. Toimittaneet: Outi Fingerroos ja Kaarina Koski. Taitto: Jukka Talve. [http://cc.joensuu.fi/~loristi/1_05/haa1_05.pdf]
Paha puoliso, huono huoltaja - syyllisyys avioerossa ja lapsen huollossa 1900-luvulla Jenni Kangas Helsingin yliopisto Oikeustieteellinen tiedekunta; perhe- ja jäämistöoikeus Pro gradu -tutkielma Toukokuu